title: 2011/551/UE, Euratom: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/75

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2009
   (2011/551/UE, Euratom)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),

               —

               wara li kkunsidra l-kontijiet annwali tal-Unjoni Ewropea għas-sena finanzjarja 2009 (SEC(2010) 963 – C7-0211/2010) (2),

               —

               wara li kkunsidra l-kontijiet annwali finali tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2009,

               —

               wara li kkunsidra r-rapport tal-Kummissjoni dwar is-segwitu għad-deċiżjoni ta’ kwittanza għas-sena finanzjarja 2008 (COM(2010) 650), u d-dokumenti ta’ ħidma tal-persunal tal-Kummissjoni li jakkumpanjaw dak ir-rapport ((SEC(2010) 1437 u SEC(2010) 1438),

               —

               wara li kkunsidra l-komunikazzjoni tal-Kummissjoni tat-2 ta’ Ġunju 2010 bit-titolu “Sinteżi tal-kisbiet tal-ġestjoni tal-Kummissjoni fl-2009” (COM(2010) 281),

               —

               wara li kkunsidra r-rapport annwali tal-Kummissjoni lill-awtorità ta’ kwittanza dwar il-verifiki interni imwettqa fl-2009 (COM(2010) 447), u d-dokument ta’ ħidma tal-persunal tal-Kummissjoni li jakkumpanja dan ir-rapport (SEC(2010) 994),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva għall-Edukazzjoni, l-Awdjoviżiv u l-Kultura għas-sena finanzjarja 2009, flimkien mat-tweġibiet tal-Aġenzija (3),

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet ta’ bażi, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 dwar il-kwittanza li għandha tingħata lill-aġenziji eżekuttivi fir-rigward tal-implimentazzjoni tal-baġit għas-sena finanzjarja 2009 (05893/2011 — C7-0054/2011),

               —

               wara li kkunsidra l-Artikoli 274, 275 u 276 tat-Trattat KE, l-Artikolu 17(1) tat-Trattat dwar l-Unjoni Ewropea, l-Artikoli 317, 318 u 319 tat-Trattat dwar il-Funzjonament tal-Unjoni Ewropea u l-Artikoli 179a u 180b tat-Trattat Euratom,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (5), kif emendat bir-Regolamenti tal-Kunsill (KE, Euratom) Nru 1995/2006 (6) u (KE) Nru 1525/2007 (7), u b’mod partikolari l-Artikoli 55, 145, 146 u 147 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (8), u b’mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta’ Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jistabbilixxi l-istatut għall-aġenziji esekuttivi li jkunu fdati b'ċerti xogħlijiet fl-immaniġġjar tal-programmi tal-Komunità (9), u b’mod partikolari l-ewwel u t-tieni paragrafi tal-Artikolu 66 tiegħu,

               —

               wara li kkunsidra d-Deċiżjoni tal-Kummissjoni 2005/56/KE tal-14 ta’ Jannar 2005 li tistabbilixxi l-Aġenzija Eżekuttiva Edukattiva, Awdjoviżiva u Kulturali għat-tmexxija tal-azzjoni komunitarja fl-oqsma tal-edukazzjoni, l-awdjoviżwal u l-kultura fl-applikazzjoni tar-Regolament tal-Kunsill (KE) Nru 58/2003 (10),

               —

               wara li kkunsidra l-Artikolu 76 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A7-0134/2011),

               A.

               billi skont l-Artikolu 17(1) tat-Trattat dwar l-Unjoni Ewropea, il-Kummissjoni għandha timplimenta l-baġit u tiġġestixxi programmi u għandha tagħmel dan, skont l-Artikolu 317 tat-Trattat dwar il-Funzjonament tal-Unjoni Ewropea b’koperazzjoni mal-Istati Membri fuq ir-responsabilità tagħha stess, wara li jiġi kkunsidrat il-prinċipju ta’ tmexxija finanzjarja tajba,

               1.

               Jagħti l-kwittanza lid-Direttur tal-Aġenzija Eżekuttiva għall-Edukazzjoni, l-Awdjoviżiv u l-Kultura għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-osservazzjonijiet tiegħu fir-riżoluzzjoni li hija parti integrali mid-Deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima III – Kummissjoni u aġenziji eżekuttivi;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, flimkien mad-Deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima III – Kummissjoni u r-riżoluzzjoni li hija parti integrali minn dawk id-Deċiżjonijiet, lid-Direttur tal-Aġenzija Eżekuttiva għall-Edukazzjoni, l-Awdjoviżiv u l-Kultura, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea u lill-Qorti tal-Awdituri, u biex jiżgura l-pubblikazzjoni tagħhom f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU L 69, 13.3.2009.

      (2)  ĠU C 308, 12.11.2010, p. 1.

      (3)  ĠU C 338, 14.12.2010, p. 65.

      (4)  ĠU C 308, 12.11.2010, p. 129.

      (5)  ĠU L 248, 16.9.2002, p. 1.

      (6)  ĠU L 390, 30.12.2006, p. 1.

      (7)  ĠU L 343, 27.12.2007, p. 9.

      (8)  ĠU L 11, 16.1.2003, p. 1.

      (9)  ĠU L 297, 22.9.2004, p. 6.

      (10)  ĠU L 24, 27.1.2005, p. 35.


title: Id-Deċiżjoni tal-Kunsill tad-9 ta' April 2001 dwar il-konklużjoni tal-Ftehim Interim dwar il-kummerċ u oqsma relatati mal-kummerċ bejn il-Komunità Ewropea, minn naħa l-waħda, u l-ex Repubblika Jugoslava tal-Maċedonja, minn naħa l-oħra

text:
Avviż Legali Importanti

|

32001D0330

Official Journal L 124 , 04/05/2001 P. 0001 - 0001

		Id-Deċiżjoni tal-Kunsilltad-9 ta' April 2001dwar il-konklużjoni tal-Ftehim Interim dwar il-kummerċ u oqsma relatati mal-kummerċ bejn il-Komunità Ewropea, minn naħa l-waħda, u l-ex Repubblika Jugoslava tal-Maċedonja, minn naħa l-oħra(2001/330/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-Artikolu 300(2), l-ewwel subparagrafu, l-ewwel sentenza tiegħu,Wara li kkunsidra l-proposta tal-Kummissjoni,Billi:(1) Sad-dħul fis-seħħ tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa l-waħda, u r-Repubblika ex-Jugoslava tal-Maċedonja, minn naħa l-oħra, iffirmat fil-Lussemburgu fid-9 ta' April 2001, huwa neċessarju li jiġi approvat il-Ftehim Temporanju dwar il-kummerċ u oqsma relatati mal-kummerċ bejn il-Komunità Ewropea, minn naħa l-waħda, u l-ex Repubblika Jugoslava tal-Maċedonja, minn naħa l-oħra.(2) Id-dispożizzjonijiet kummerċjali li jkunu jinsabu f'dan il-ftehim huma ta' natura eċċezzjonali, konnessi mal-politika implimentata fil-qafas tal-proċess ta' stabbilizzazzjoni u assoċjazzjoni u ma jkunux jikkostitwixxu, għall-Unjoni Ewropea, xi preċedent fil-politika kummerċjali tal-Komunità rigward pajjiżi terzi oħra għajr dawk tal-Balkani tal-Punent.(3) Dan il-Ftehim għandu għalhekk jiġi approvat f'isem il-Kommunità,IDDEĊIEDA DAN LI ĠEJ:Artikolu 1Il-Ftehim Temporanju dwar il-kummerċ u oqsma relatati mal-kummerċ bejn il-Komunità Ewropea, minn naħa l-waħda, u l-ex Repubblika Jugoslava tal-Maċedonja, minn naħa l-oħra, l-Annessi u l-Protokolli annessi miegħu u d-dikjarazzjonjiet mehmuża ma' l-Att Finali huma hawnhekk approvati f'isem il-Komunità.It-testi msemmija fl-ewwel paragrafu huma mehmuża ma' din id-Deċiżjoni.Artikolu 2Il-President tal-Kunsill huwa hawnhekk awtorizzat li jinnomina l-persuni awtorizzati, f'isem il-Komunità, li jiddepożitaw l-att ta' notifika previst fl-Artikolu 50 tal-Ftehim.Magħmula fil-Lussemburgu, fid- 9 ta' April 2001.Għall-KunsillIl-PresidentA. Lindh--------------------------------------------------


title: Deċiżjoni tal-Kunsill 2008/651/PESK/ĠAI tat- 30 ta’ Ġunju 2008 dwar l-iffirmar, f’isem l-Unjoni Ewropea, ta’ Ftehim bejn l-Unjoni Ewropea u l-Awstralja dwar l-ipproċessar u t-trasferiment ta’ data mir-record ta’ l-ismijiet tal-passiġġieri (PNR) derivata mill-UE minn trasportaturi bl-ajru lis-Servizz Doganali Awstraljan

text:
               8.8.2008

               MT

               Il-Ġurnal Uffiċjali ta’ l-Unjoni Ewropea

               L 213/47

         DEĊIŻJONI TAL-KUNSILL 2008/651/PESK/ĠAI
   tat-30 ta’ Ġunju 2008
   dwar l-iffirmar, f’isem l-Unjoni Ewropea, ta’ Ftehim bejn l-Unjoni Ewropea u l-Awstralja dwar l-ipproċessar u t-trasferiment ta’ data mir-record ta’ l-ismijiet tal-passiġġieri (PNR) derivata mill-UE minn trasportaturi bl-ajru lis-Servizz Doganali Awstraljan
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 24 u 38 tiegħu,
   Billi:

               (1)

               Fit-28 ta’ Frar 2008 l-Kunsill iddeċieda li jawtorizza lill-Presidenza, assistita mill-Kummissjoni, biex tiftaħ negozjati għal ftehim bejn l-Unjoni Ewropea u l-Awstralja dwar l-ipproċessar u t-trasferiment ta’ data mir-record ta’ l-ismijiet tal-passiġġieri (PNR) derivata mill-Unjoni Ewropea minn trasportaturi bl-ajru lis-Servizz Doganali tad-Dwana Awstraljan. Dawk in-negozjati kellhom suċċess u tfassal abbozz ta’ Ftehim.

               (2)

               Dan il-Ftehim fih assigurazzjonijiet dettaljati għall-protezzjoni tad-data tal-PNR trasferita mill-Unjoni Ewropea rigward titjiriet tal-passiġġieri lejn jew mill-Awstralja.

               (3)

               L-Awstralja u l-Unjoni Ewropea perjodikament jirrivedu l-implimentazzjoni tal-Ftehim sabiex il-Partijiet ikunu jistgħu, fid-dawl ta’ tali reviżjoni, jieħdu kwalunkwe azzjoni meqjusa neċessarja.

               (4)

               Il-Ftehim għandu jiġi ffirmat, soġġett għall-konklużjoni tiegħu f’data aktar tard.

               (5)

               L-Artikolu 15(2) tal-Ftehim jipprevedi li l-Ftehim jiġi applikat proviżorjament sa mid-data tal-firma. L-Istati Membri għandhom għalhekk jagħtu effett lid-dispożizzjonijiet tiegħu sa minn dik id-data f’konformità mal-liġi nazzjonali eżistenti. Dikjarazzjoni għal din il-fini issir fil-ħin tal-firma tal-Ftehim.

         IDDEĊIEDA KIF ĠEJ:
   Artikolu 1
   L-iffirmar tal-Ftehim bejn l-Unjoni Ewropea u l-Awstralja dwar l-ipproċessar u t-trasferiment ta’ data mir-record ta’ l-ismijiet tal-passiġġieri (PNR) derivata mill-Unjoni Ewropea minn trasportaturi bl-ajru lis-Servizz Doganali Awstraljan, huwa b’dan approvat f’isem l-Unjoni Ewropea, suġġett għall-konklużjoni tiegħu.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill hu b’dan awtorizzat biex jaħtar il-persuni awtorizzati biex jiffirmaw il-Ftehim f’isem l-Unjoni Ewropea, suġġett għall-konklużjoni tiegħu.
   Artikolu 3
   Skond l-Artikolu 15(2) tal-Ftehim, id-dispożizzjonijiet tal-Ftehim għandhom, pendenti d-dħul fis-seħħ, jiġu applikati fuq bażi proviżorja f’konformità mal-liġi nazzjonali eżistenti sa mid-data tal-firma. Id-Dikjarazzjoni annessa dwar l-applikazzjoni proviżorja għandha ssir fil-ħin tal-firma.

      Magħmula fi Brussell, 30 ta’ Ġunju 2008.

            Għall-Kunsill

            Il-President

         D. RUPEL

   ANNESS
   Dikjarazzjoni li għandha ssir f’isem l-unjoni ewropea meta jiġi ffirmat il-ftehim bejn l-unjoni ewropea u l-awstralja dwar l-ipproċessar u t-trasferiment ta’ data mir-record ta’ l-ismijiet tal-passiġġieri (pnr) derivata mill-unjoni ewropea minn trasportaturi bl-ajru lis-servizz doganali awstraljan

      “Dan il-Ftehim, filwaqt li ma jidderogax minn jew ma jemendax l-liġi ta’ l-UE jew ta’ l-Istati Membri tagħha, jiġi, pendenti d-dħul tiegħu fis-seħħ, implimentat proviżorjament mill-Istati Membri in bona fede, fil-qafas tal-liġijiet nazzjonali eżistenti tagħhom.”

    ---documentbreak---

               8.8.2008

               MT

               Il-Ġurnal Uffiċjali ta’ l-Unjoni Ewropea

               L 213/49

         TRADUZZJONI
   FTEHIM
   Ftehim bejn l-Unjoni Ewropea u l-Awstralja dwar l-ipproċessar u t-trasferiment ta’ data mir-record ta’ l-ismijiet tal-passiġġieri (PNR) derivata mill-Unjoni Ewropea minn trasportaturi bl-ajru lis-Servizz Doganali Awstraljan
   L-UNJONI EWROPEA
   minn naħa waħda, u
   L-AWSTRALJA
   min-naħa l-oħra,
   WAQT LI JIXTIEQU b’mod effettiv li jipprevjenu u jikkombattu t-terroriżmu u reati kriminali relatati u reati oħra serji, inkluż il-kriminalità organizzata, li huma fin-natura tagħhom transnazzjonali bħala mezz biex jipproteġu s-soċjetajiet demokratiċi u l-valuri komuni rispettivi tagħhom,
   WAQT LI JIRRIKONOXXU li l-kondiviżjoni ta’ l-informazzjoni hija komponent essenzjali tal-ġlieda kontra t-terroriżmu u reati relatati u reati oħra serji, inkluż il-kriminalità organizzata, li huma fin-natura tagħhom transnazzjonali, u li f’dan il-kuntest, l-użu tad-data mir-record ta’ l-ismijiet tal-passiġġieri (PNR) hija għodda importanti,
   WAQT LI JIRRIKONOXXU li, sabiex jissalvagwardjaw is-sigurtà pubblika u għal għanijiet ta’ infurzar tal-liġi, għandhom jiġu stabbiliti regoli sabiex jirregolaw t-trasferiment ta’ data tal-PNR derivata mill-Unjoni Ewropea minn trasportaturi bl-ajru lis-Servizz Doganali Awstraljan,
   WAQT LI JIRRIKONOXXU l-importanza tal-prevenzjoni u l-ġlieda kontra t-terroriżmu u reati relatati u reati serji oħra, inkluż il-kriminalità organizzata, li fin-natura tagħhom huma transnazzjonali, filwaqt li jiġu rispettati d-drittijiet u l-libertajiet fundamentali, b’mod partikolari l-privatezza u l-protezzjoni tad-data,
   WAQT LI JIRRIKONOXXU li l-liġi dwar il-protezzjoni tad-data ta’ l-Unjoni Ewropea u ta’ l-Awstralja, il-politika u l-prinċipji għandhom bażi komuni u li kwalunkwe differenza fl-implimentazzjoni ta’ dawn il-prinċipji m’għandhiex tkun ta’ ostakolu għall-koperazzjoni bejn l-Unjoni Ewropea u l-Awstralja skond dan il-Ftehim,
   WAQT LI JIKKUNSIDRAW l-Artikolu 17 tal-Patt Internazzjonali dwar id-Drittijiet Ċivili u Politiċi dwar id-dritt għall-privatezza,
   WAQT LI JIKKUNSIDRAW l-Artikolu 6 (2) tat-Trattat dwar l-Unjoni Ewropea dwar ir-rispett għad-drittijiet fundamentali, u partikolarment għad-drittijiet fundamentali għall-privatezza u l-protezzjoni tad-data personali,
   WAQT LI JIKKUNSIDRAW id-dispożizzjonijiet rilevanti ta’ l-Att Doganali ta’ l-1901 (Cth), u b’mod partikolari it-taqsima 64AF tiegħu li permezz tagħha, jekk mitlub, l-operaturi kollha tas-servizz bl-ajru tal-passiġġieri internazzjonali, li jkunu f’titjira lejn, minn jew għaddejja mill-Awstralja, huma meħtieġa jipprovdu lis-Servizz Doganali Awstraljan id-data tal-PNR, sal-punt li jiġu miġbura u jinżammu fis-sistemi ta’ prenotazzjoni u ta’ kontroll tat-tluq, b’mod u forma partikolari; u l-Att Amministrattiv Doganali ta‘ l-1985 (Cth), l-Att dwar il-Migrazzjoni ta‘ l-1958 (Cth), l-Att dwar ir-Reati ta‘ l-1914 (Cth), l-Att dwar il-Privatezza ta‘ l-1988 (Cth) u l-Att dwar il-Libertà ta‘ l-Informazzjoni ta‘ l-1982 (Cth),
   WAQT LI JINNUTAW l-impenn ta’ l-Unjoni Ewropea li tiżgura li t-trasportaturi bl-ajru b’sistemi ta’ prenotazzjoni, sistemi ta’ kontroll tat-tluq u/jew data tal-PNR ipproċessata fl-UE mhumiex impediti milli jikkonformaw mal-liġi Awstraljana rigward it-trasferiment ta’ data tal-PNR derivata mill-UE għas-Servizz Doganali Awstraljan skond dan il-Ftehim,
   WAQT LI JAFFERMAW li dan il-Ftehim ma jikkostitwix preċedent għal kwalunkwe diskussjoni jew negozjati futuri bejn l-Unjoni Ewropea u l-Awstralja, jew bejn xi waħda mill-partijiet u kwalunkwe Stat dwar l-ipproċessar u t-trasferiment ta’ data tal-PNR derivata mill-Unjoni Ewropea jew ta’ kull għamla oħra ta’ data,
   WAQT LI JFITTXU li jsaħħu u jħeġġu l-koperazzjoni bejn il-partijiet fl-ispirtu ta’ sħubija UE-Awstralja,
   QABLU KIF ĠEJ:
   Artikolu 1
   Definizzjonijiet
   Għall-finijiet ta’ dan il-Ftehim:

               (a)

               “Partijiet” għandha tfisser l-Unjoni Ewropea (UE) u l-Awstralja.

               (b)

               “Ftehim” għandha tfisser dan il-Ftehim u l-Anness tiegħu, inkluż l-emendi tagħhom kif jiġu maqbula mill-partijiet minn żmien għall-ieħor. Dan il-Ftehim għandu jiġi msemmi l-Ftehim dwar il-PNR UE-Awstralja;

               (c)

               “Trasportaturi bl-ajru” għandha tfisser trasportaturi bl-ajru li għandhom sistemi ta’ prenotazzjoni u/jew data tal-PNR ipproċessata fit-territorju ta’ l-Istati Membri ta’ l-UE u joperaw titjiriet tal-passiġġieri fit-trasport ta’ l-ajru internazzjonali lejn, minn jew għaddej mill-Awstralja;

               (d)

               “Dwana” għandha tfisser is-Servizz Doganali Awstraljan;

               (e)

               “Data mir-record ta’ l-ismijiet tal-passiġġieri” (data tal-PNR) għandha tfisser ir-record tar-rekwiżiti ta’ l-ivjaġġar ta’ kull passiġġier li jkun fih l-informazzjoni kollha meħtieġa għall-ipproċessar u l-kontroll tal-prenotazzjonijiet mil-linja ta’ l-ajru li tkun qed tagħmel il-prenotazzjoni u dik parteċipanti kif tinsab f’sistemi ta’ prenotazzjoni tat-Trasportaturi bl-ajru;

               (f)

               “Is-sistema tal-PNR Awstraljana” għandha tfisser is-sistema tal-PNR li għandha tiġi użata mid-Dwana wara li jiskadi l-perijodu ta’ transizzjoni msemmi fl-Artikolu 4(1) biex tiġi pproċessata data tal-PNR derivata mill-UE trasferita minn trasportaturi bl-ajru lid-Dwani taħt il-Ftehim kif speċifikat fil-paragrafu 11 ta’ l-Anness;

               (g)

               “Sistema ta’ riżerva” għandha tfisser prenotazzjonijiet tat-Trasportatur bl-ajru u sistemi ta’ kontroll tat-tluq;

               (h)

               “Ipproċessar” għandha tfisser kwalunkwe operazzjoni jew sett ta’ operazzjonijiet imwettqa fuq data personali, kemm jekk b’mezzi awtomatiċi kif ukoll jekk le, bħal ġbir, reġistrar, organizzazzjoni, ħażna, adattament jew alterazzjoni, irkupru, konsultazzjoni, użu, żvelar permezz ta’ trażmissjoni, disseminazzjoni jew it-tqegħid għad-dispożizzjoni b’mod ieħor, allinjament jew kombinazzjoni, imblukkar, tħassir jew qerda;

               (i)

               “Data tal-PNR derivata mill-UE” għandha tfisser data tal-PNR ittrasferita lid-Dwani skond dan il-Ftehim;

               (j)

               “Reat Serju” għandha tfisser kondotta li tikkostitwixxi offiża punibbli b’deprivazzjoni massima tal-libertà ta’ mill-anqas erba’ snin jew jew piena aktar serja.

         Artikolu 2
   Ambitu
   1.   L-Awstralja għandha tiżgura li l-Dwana tipproċessa d-data tal-PNR derivata mill-UE skond dan il-Ftehim.
   2.   L-UE għandha tiżgura li t-Trasportaturi bl-ajru ma jiġux impediti milli jikkonformaw mal-liġi Awstraljana rigward it-trasferiment ta’ data tal-PNR derivata mill-UE lid-Dwana skond dan il-Ftehim.
   Artikolu 3
   Adegwatezza
   Konformità ma’ dan il-Ftehim mid-Dwana għandha, fis-sens tal-liġi tal-protezzjoni tad-data ta’ l-UE rilevanti, tikkostitwixxi livell adegwat ta’ protezzjoni għal data tal-PNR derivata mill-UE trasferita lid-Dwana għall-għan ta’ dan il-Ftehim.
   Artikolu 4
   Metodu ta’ Aċċess
   1.   Id-Dwana għandha tgħaddi għas-sistema tal-PNR Awstraljana, kif definit fl-Artikolu 1(f), għal data tal-PNR derivata mill-UE, fi żmien sentejn mid-data ta’ l-iffirmar ta’ dan il-Ftehim. Waqt dak il-perijodu transitorju, ir-referenzi f’dan il-Ftehim għat-trasferiment ta’ data tal-PNR għandhom jiġu meqjusa li jinkludu aċċess għad-data tal-PNR mid-Dwana skond is-sistema eżistenti deskritta fil-paragrafu 2.
   2.   Waqt il-perijodu transitorju d-Dwana għandha tuża s-sistema tal-PNR eżistenti tagħha, li ma taħżinx data tal-PNR ħlief f’ċirkustanzi relatati ma’ eżaminazzjoni mal-wasla (on arrival) fl-ajruporti jew fejn jiġi mwettaq ir-reat. Is-sistema eżistenti tippermetti aċċess elettroniku online fil-ħin reali għall-oqsma tad-data speċifikati fil-paragrafu 9 ta’ l-Anness, kif jinsabu fis-sistemi ta’ prenotazzjoni tat-trasportaturi bl-ajru.
   Artikolu 5
   Limitazzjoni ta’ l-iskop għad-data tal-PNR derivata mill-UE
   1.   Id-Dwana għandha tipproċessa d-data tal-PNR derivata mill-UE u informazzjoni personali oħra derivata minnha strettament għall-iskop li jiġi prevenut u miġġieled:

               (i)

               it-terroriżmu u reati relatati;

               (ii)

               reati kriminali serji, inkluż il-kriminalità organizzata, li huma fin-natura tagħhom transnazzjonali;

               (iii)

               il-ħarba minn mandati jew kustodja għar-reati deskritti hawn fuq.

         2.   Id-data tal-PNR derivata mill-UE tista’ wkoll tiġi proċessata fuq bażi ta’ każ b’każ fejn ikun meħtieġ għall-protezzjoni ta’ l-interessi vitali tas-suġġett tad-data jew persuni oħra, b’mod partikolari fir-rigward tar-riskju ta’ mewt jew korriment serju lis-suġġetti tad-data jew oħrajn, jew riskju sinifikanti għas-saħħa pubblika b’mod partikolari kif meħtieġ minn standards rikonoxxuti internazzjonalment, bħar-Regolamenti tas-Saħħa Internazzjonali ta’ l-Organizzazzjoni Dinjija tas-Saħħa (2005).
   3.   Barra minn hekk, id-data tal-PNR derivata mill-UE tista’ wkoll tiġi proċessata fuq bażi ta’ każ b’każ fejn tali proċessar ikun meħtieġ speċifikament b’ordni tal-qorti jew il-liġi Awstraljana għall-iskop ta’ superviżjoni jew kontabbiltà ta’ amministrazzjoni pubblika, inkluż rekwiżiti taħt l-Att dwar il-Liberta’ ta’ l-Informazzjoni ta’ l-1982 (Cth), l-Att tal-Kummissjoni dwar id-Drittijiet tal-Bniedem u l-Opportunità Ugwali ta’ l-1986 (Cth), l-Att dwar il-Privatezza ta’ l-1988 (Cth), l-Att dwar l-Awditur Ġenerali ta’ l-1997 (Cth) jew l-Att dwar l-Ombudsman ta’ l-1976 (Cth). Jekk emendi futuri għal-liġi Awstraljana, kif komunikati mill-Awstralja taħt l-Artikolu 6, jespandu l-ambitu tad-data tal-PNR derivata mill-UE li għandha tiġi proċessata skond l-Artikolu 5(3), l-UE tista’ tinvoka d-dispożizzjonijiet ta’ l-Artikoli 10 u 13.
   Artikolu 6
   Informazzjoni dwar il-liġi li tikkonċerna l-Ftehim
   Id-Dwana għandha tagħti parir lill-UE rigward l-introduzzjoni ta’ kwalunkwe liġi Awstraljana li tirrelata direttament mal-protezzjoni tad-data tal-PNR derivata mill-UE kif stabbilit f’dan il-Ftehim.
   Artikolu 7
   Protezzjoni tad-data personali ta’ l-individwi
   1.   L-Awstralja għandha tipprovdi sistema, aċċessibbli mill-individwi rrispettivament miċ-ċittadinanza jew il-pajjiż ta’ residenza tagħhom, biex ifittxu aċċess għal, u korrezzjoni ta’, l-informazzjoni personali tagħhom. Il-protezzjoni mogħtija lid-data tal-PNR derivata mill-UE maħżuna mill-aġenziji tal-Gvern Awstraljan taħt l-Att dwar il-Privatezza ta’ l-1988 (Cth) għandha tapplika rrispettivament miċ-ċittadinanza jew il-pajjiż ta’ residenza ta’ l-individwu.
   2.   Id-Dwana għandha tipproċessa d-data tal-PNR derivata mill-UE rċevuta u tittratta l-individwi konċernati b’tali pproċessar strettament skond l-istandards ta’ l-ipproċessar tad-data stabbiliti f’dan il-Ftehim u l-liġijiet Awstraljani applikabbli, mingħajr diskriminazzjoni, b’mod partikolari abbażi tan-nazzjonalità jew il-pajjiż ta’ residenza.
   Artikolu 8
   Notifika lill-individwi u l-pubbliku
   Id-Dwana għandha tagħmel pubblikament disponibbli inkluż għall-membri tal-pubbliku li jivvjaġġa, informazzjoni pubblika dwar l-ipproċessar tad-data tal-PNR, inkluż informazzjoni ġenerali dwar l-awtorità li taħtha ser tinġabar l-informazzjoni, l-iskop għall-ġbir tad-data, il-protezzjoni li ser tingħata lid-data, il-mod u l-livell sa fejn għandha tiġi rilaxxata d-data, il-proċeduri disponibbli għar-rimedji u l-informazzjoni ta’ kuntatt għall-persuni b’mistoqsijiet jew tħassib.
   Artikolu 9
   Reviżjoni Konġunta ta’ l-implimentazzjoni
   L-Awstralja u l-UE għandhom perjodikament jwettqu reviżjoni konġunta ta’ l-implimentazzjoni ta’ dan il-Ftehim, inluż il-garanziji tal-protezzjoni tad-data u tas-sigurtà tad-data, bil-ħsieb li jiżguraw b’mod reċiproku l-implimentazzjoni effettiva tal-Ftehim. Fir-reviżjoni, l-UE għandha tkun rappreżentata mid-Direttorat Ġenerali tal-Kummissjoni Ewropea għall-Ġustizzja, il-Libertà u s-Sigurtà, inkluż rappreżentanti ta’ l-awtoritajiet tal-protezzjoni tad-data u l-infurzar tal-liġi, u l-Awstralja għandha tkun rappreżentata minn tali uffiċjal jew awtorità għolja tal-Gvern Awstraljan kif ikun meħtieġ, jew minn tali uffiċjali li kull wieħed minnhom jistgħu jiddeterminaw b’mod reċiproku li jaħtru. L-UE u l-Awstralja ser jiddeterminaw b’mod reċiproku l-modalitajiet dettaljati tar-reviżjonijiet.
   Artikolu 10
   Riżoluzzjoni ta’ disputi
   Kwalunkwe disputa li tqum bejn il-Partijiet taħt dan il-Ftehim fir-rigward ta’ l-interpretazzjoni, l-applikazzjoni jew l-implimentazzjoni għandha tiġi riżoluta b’konsultazzjoni jew nogozjati bejn il-Partijiet u m’għandhiex tiġi riferuta lil kwalunkwe parti terza jew tribunal għar-riżoluzzjoni.
   Artikolu 11
   Emendi u reviżjoni tal-Ftehim
   1.   Il-Partijiet jistgħu jaqblu, bil-miktub, li jemendaw dan il-Ftehim. Emenda għandha tidħol fis-seħħ biss wara li l-Parijiet ikunu kkonkludew kwalunkwe rekwiżiti interni meħtieġa u minn hemm ‘il quddiem fit-tali data li jistgħu jaqblu dwarha l-Partijiet.
   2.   Il-Partijiet jistgħu jwettqu reviżjoni tat-termini tal-Ftehim erba’ snin wara l-iffirmar tiegħu. Minkejja dak il-perijodu, jekk sistema tal-PNR tiġi implimentata fl-Unjoni Ewropea, dan il-Ftehim għandu jiġi rivedut, jekk u meta tali reviżjoni tkun tiffaċilita l-funzjonament tas-sistema tal-PNR ta’ l-UE jew l-implimentazzjoni ta’ dan il-Ftehim.
   3.   L-Awstralja għandha tuża l-ħiliet kollha tagħha biex tiffaċilita l-funzjonament tas-sistema tal-PNR ta’ l-Unjoni Ewropea fil-każ ta’ reviżjoni.
   Artikolu 12
   Sospensjoni tal-flussi tad-data
   1.   L-awtoriatjiet kompetenti fl-Istati Membri ta’ l-UE jistgħu jeżerċitaw il-poteri attwali tagħhom biex jissospendu flussi ta’ data għad-Dwani sabiex jipproteġu individwi fir-rigward ta’ l-ipproċessar tad-data personali tagħhom u fejn hemm il-possibbiltà sostanzjali li l-istandards tal-protezzjoni stabbiliti f’dan il-Ftehim ikunu qegħdin jiġu miksura, hemm raġunijiet motivati biex wieħed jemmen li d-Dwana mhix qiegħdha tieħu jew mhix ser tieħu passi adegwati u fil-ħin biex issolvi l-każ in kwistjoni u li l-kontinwazzjoni tat-trasferiment toħloq riskju imminenti ta’ ħsara kbira għas-suġġetti tad-data.
   2.   L-awtoritajiet kompetenti fl-Istati Membri ta’ l-UE għandhom jagħmlu sforzi raġonevoli fiċ-ċirkostanzi biex jipprovdu lid-Dwana b’notifika u b’opportunità ta’ risposta, kif ġej: kwalunkwe sospensjoni għandha tiġi preċeduta minn notifika li tippermetti perijodu suffiċjenti ta’ żmien li matulu d-Dwana u l-awtoritajiet ta’ l-Istati Membri rilevanti u kompetenti għandhom jagħmlu ħilithom biex jiksbu riżoluzzjoni, l-UE għandha tinnotifika lill-Awstralja b’tali riżoluzzjoni. Kwalunkwe deċiżjoni dwar l-użu tal-poteri taħt dan l-Artikolu għandha tkun ikkomunikata lill-Awstralja mill-UE.
   3.   Kwalunkwe sospensjoni għandha tieqaf malli jiġu assigurati l-istandards għall-protezzjoni għas-sodisfazzjon ta’ l-Awstralja u l-awtoritajiet ta’ l-Istati Membri ta’ l-UE rilevanti u kompetenti u l-Awstralja tinnotifika lill-UE b’dan.
   Artikolu 13
   Terminazzjoni tal-Ftehim
   1.   Kull Parti tista’ ttemm dan il-Ftehim fi kwalunkwe żmien b’notifika ppreżentata permezz tal-kanali diplomatiċi. It-terminazzjoni għandu jkollha effett disgħin (90) jum mid-data li fiha l-Parti l-oħra tiġi notifikata.
   2.   Minkejja t-terminazzjoni ta’ dan il-Ftehim, id-data kollha tal-PNR derivata mill-UE miżmuma mill-awtoritajiet kompetenti Awstraljani skond dan il-Ftehim għandha tkompli tiġi pproċessata skond l-istandards ta’ protezzjoni tad-data stabbilita fih.
   3.   Dan il-Ftehim u kwalunkwe obbligi fih, minn barra l-obbligu taħt l-Artikolu 13(2), għandu jiskadi u jieqaf milli jkollu effett seba’ snin wara d-data ta’ l-iffirmar, sakemm il-partijiet ma jaqblux b’mod reċiproku li jissostitwixxu dan il-Ftehim.
   Artikolu 14
   Non-deroga mil-liġijiet
   Dan il-Ftehim m’għandux jidderoga mil-liġijiet ta’ l-Awstralja jew ta’ l-UE jew l-Istati Membri tagħha. Dan il-Ftehim ma joħloqx jew jagħti xi dritt jew benefiċċju lil xi persuna jew entità oħra, privata jew pubblika, jew rimedju għajr minn kif iddikjarat b’mod espliċitu f’dan il-Ftehim.
   Artikolu 15
   Dħul fis-seħħ; Applikazzjoni proviżjorja; Lingwi
   1.   Dan il-Ftehim għandu jidħol fis-seħħ fl-ewwel jum tax-xahar wara d-data li fiha l-Partijiet ikunu skambjaw notifiki li jindikaw li huma kkonkludew il-proċeduri interni tagħhom għal dan il-għan.
   2.   Dan il-Ftehim għandu jiġi applikat b’mod proviżorju mid-data tal-firma.
   3.   Magħmul fi Brussell dan it-tletin jum ta’ Ġunju 2008, f’żewġ oriġinali, bil-lingwa Ingliża. Il-Ftehim għandu jiġi mfassal ukoll bil-Bulgaru, biċ-Ċek, bid-Daniż, bl-Olandiż, bl-Eston, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol u bl-Isvediż, u l-Partijiet għandhom japprovaw dawk il-verżjonijiet lingwistiċi permezz ta’ skambju ta’ noti diplomatiċi. La darba approvati, il-verżjonijiet f’dawk il-lingwi għandhom ikunu ugwalment awtentiċi.

         GĦALL-UNJONI EWROPEA

         GĦALL-AWSTRALJA

   ANNESS
   Ipproċessar Awstraljan ta’ data mir-record ta’ l-ismijiet tal-passiġġieri (PNR) derivata mill-UE

               1.

               Id-Dwana għandha teħtieġ data tal-PNR derivata mill-UE biss għal dawk il-passiġġieri li jivjaġġaw lejn, minn jew għaddejjin mill-Awstralja. Dak jinkludi l-passiġġieri fi tranżitu mill-Awstralja b’visa jew mingħajr visa. Id-data tal-PNR derivata mill-UE aċċessata mid-Dwana tinkludi d-data tal-PNR kollha fejn l-itinerarju ta’ l-ivjaġġar tal-passiġġier jew ir-rotta normali għal titjiriet partikolari tindika destinazzjoni jew waqfa Awstraljana.

         Żvelar tad-data tal-PNR derivata mill-UE
   Żvelar fil-Gvern Awstraljan

               2.

               Id-Dwana għandha tiżvela biss id-data tal-PNR derivata mill-UE biss għall-għanijiet stabbiliti fl-Artikolu 5(1) tal-Ftehim ġewwa l-Awstralja lid-dipartimenti u l-aġenziji tal-Gvern Awstraljan elenkati fl-Iskeda għal dan l-Anness, li l-funzjonijiet tagħhom huma direttament relatati ma’ l-Artikolu 5 ta’ dan il-Ftehim.

               3.

               L-Iskeda tista’ tiġi emendata, permezz ta’ skambju ta’ noti diplomatiċi bejn il-Partijiet, biex tinkludi:

                           (i)

                           kwalunkwe dipartimenti jew aġenziji ta’ suċċessjoni ta’ dawk diġà elenkati fl-Iskeda u

                           (ii)

                           kwalunkwe dipartimenti jew aġenziji ġodda stabbiliti wara l-bidu ta’ dan il-Ftehim,

                     il-funzjonijiet ta’ liema huma relatati direttament ma’ l-Artikolu 5(1) ta’ dan il-Ftehim.

               4.

               Id-data tal-PNR derivata mill-UE għandha tiġi żvelata lill-awtoritajiet elenkati fl-Iskeda biss fejn meħtieġ b’risposta għal talba speċifika bil-miktub u fuq bażi ta’ każ b’każ. Skond il-paragrafi 7 u 8, id- Dwana għandha tirrilaxxa informazzjoni dwar il-PNR derivata mill-UE biss wara li tevalwa r-rilevanza tat-talba speċifika fl-għanijiet ta’ dan il-Ftehim. Id-Dwana għandha żżomm reġistru dwar tali żvelar.

               5.

               Id-Dwana m’għandiex tiżvela b’mod sħiħ kwalunkwe data tal-PNR derivata mill-UE lill-awtoritajiet elenkati fl-Iskeda, ħlief id-data tal-PNR derivata mill-UE li ġiet anonimizzata b’tali mod li suġġett tad-data ma jkunx għadu aktar identifikabbli. Tali data anonimizzata għandha tiġi proċessata mill-awtoritajiet elenkati fl-Iskeda biss għall-għan ta’ stabbiliment ta’ statistika, analiżi fil-fond u tax-xejra, studji lonġitudinali u bini ta’ profil relatat ma’ l-għan imsemmi fl-Artikolu 5(1) ta’ dan il-Ftehim. Fi kwalunkwe każ, id-Dwana m’għandhiex tiżvela b’mod sħiħ kwalunkwe mid-data tal-PNR derivata mill-UE lill-awtoritajiet elenkati fl-Iskeda:

                           (iv)

                           isem/ismijiet;

                           (vi)

                           ismijiet oħra fil-PNR, inkluż in-numru ta’ vjaġġaturi fil-PNR;

                           (vii)

                           l-informazzjoni kollha ta’ kuntatt disponibbli (inkluż informazzjoni ta’ l-oriġinatur);

                           (xvii)

                           Rimarki ġenerali inkluż Informazzjoni Supplementari Oħra (OSI), Informazzjoni Speċjali dwar is-Servizz (SSI) u informazzjoni dwar Talba għal Servizz Speċjali (SSR) sal-livell li jkun fiha kwalunkwe informazzjoni li tkun kapaċi tidentifika persuna fiżika; u

                           (xviii)

                           Kwalunkwe data ta’ l-Ipproċessar Avvanzat tal-Passiġġieri (APP) jew ta’ l-Informazzjoni Avvanzata dwar il-Passiġġieri (API).

         Żvelar lil Gvernijiet ta’ Pajjiżi Terzi

               6.

               Id-Dwana għandha tiżvela d-data tal-PNR derivata mill-UE biss lill-awtoritajiet tal-gvern ta’ pajjiż terz, il-funzjonijiet ta’ liema huma relatati direttament ma’ l-għan stabbiliti fl-Artikolu 5(1) tal-Ftehim. Kwalunkwe tali żvelar għandu jkun fuq bażi ta’ każ b’każ u fejn meħtieġ għall-għan tal-prevenzjoni jew il-ġlieda kontra r-reati elenkati fl-Artikolu 5(1) tal-Ftehim. Id-Dwani għandhom iżommu reġistru dwar tali żvelar.

         Żvelar - l-Att dwar l-Amministrazzjoni tad-Dwana ta’ l-1985 (Cth)

               7.

               Kwalunkwe żvelar taħt il-paragrafi 2 sa 6 għandu wkoll jkun skond it-taqsima 16 ta’ l-Att dwar l-Ammistrazzjoni tad-Dwana ta’ l-1985 (Cth) u l-Att dwar il-Privatezza ta’ l-1988 (Cth), li meta kkunsidrati flimkien jipprevdu li persuna, korp jew aġenzija li tiġi żvelata lilhom informazzjoni personali, m’għandhomx jużaw jew jiżvelaw l-informazzjoni għal xi għan ħlief dak li għalih ġiet mogħtija l-informazzjoni lill-persuna, korp jew aġenzija.

               8.

               Fl-iżvelar tad-data tal-PNR derivata mill-UE lill-awtoritajiet tal-Gvern Awstraljan jew l-awtoritajiet tal-gvern ta’ pajjiż terz skond it-taqsima 16 ta’ l-Att dwar l-Amministrazzjoni tad-Dwana ta’ l-1985 (Cth), id-Dwana għandha bħala kondizzjoni ta’ l-iżvelar, tistipula lir-reċipjent:

                           (i)

                           li d-data tal-PNR derivata mill-UE m’għandhiex tiġi żvelata aktar mingħajr il-permess tad-Dwana, li tali permess m’għandux jingħata mid-Dwana ħlief għall-għan stabbilit fl-Artikolu 5(1) tal-Ftehim jew fil-każ tal-Gvern Awstraljan, awtoritajiet skond l-Artikolu 5(2) jew (3) tal-Ftehim;

                           (ii)

                           li r-reċipjent għandu jittratta tali data tal-PNR derivata mill-UE bħala informazzjoni personali sensittiva għall-infurzar tal-liġi u kunfidenzjali tas-suġġett tad-data;

                           (iii)

                           li f’ċirkostanzi ta’ emerġenza fejn tkun mhedda s-sigurtà tal-ħajja jew fiżika ta’ suġġett tad-data jew ta’ oħrajn, li għad-data tal-PNR derivata mill-UE r-reċipjent għandu japplika standards ta’ protezzjoni tad-data ekwivalenti għall-istandards ta’ protezzjoni tad-data stabbiliti fil-Ftehim, inkluż dawk relatati mal-perijodu ta’ żamma tad-data.

         Tipi ta’ Informazzjoni Miġbura

               9.

               Tipi ta’ data tal-PNR derivata mill-UE miġbura:

                           (i)

                           kodiċi lokalizzatur tal-PNR;

                           (ii)

                           id-data tal-prenotazzjoni/ħruġ tal-biljett;

                           (iii)

                           id-data(i) tal-vjaġġ intenzjonat;

                           (iv)

                           isem/Ismijiet;

                           (v)

                           informazzjoni disponibbli dwar vjaġġaturi frekwenti u benefiċċji (jiġifieri biljetti b’xejn, titjib fil-klassi ta’ l-ivjaġġar, eċċ);

                           (vi)

                           ismijiet oħra fil-PNR, inkluż in-numru ta’ vjaġġaturi fil-PNR;

                           (vii)

                           kull informazzjoni ta’ kuntatt disponibbli (inkluż informazzjoni ta’ l-oriġinatur);

                           (viii)

                           kull informazzjoni disponibbli dwar il-ħlas/fattura (mhux inkluż dettalji oħra dwar it-transazzjoni marbuta ma’ karta ta’ kreditu jew kont u mhux marbuta mat-transazzjoni ta’ l-ivjaġġar);

                           (ix)

                           itinerarju tal-vjaġġ għal PNR speċifiku;

                           (x)

                           aġenzija ta’ l-ivjaġġar/aġent ta’ l-ivjaġġar;

                           (xi)

                           informazzjoni dwar il-kondividenza tal-kodiċi;

                           (xii)

                           informazzjoni maqsuma/diviża;

                           (xiii)

                           status ta’ l-ivjaġġar tal-passiġġier (inklużi konfermi u status tar-reġistrazzjoni);

                           (xiv)

                           informazzjoni dwar il-biljett, inklużi n-numru tal-biljett, biljetti mingħajr ritorn u Stima Awtomatika tal-Prezz tal-Biljett;

                           (xv)

                           kull informazzjoni dwar il-Bagalji

                           (xvi)

                           informazzjoni dwar is-siġġu, inkluż in-numru tas-siġġu;

                           (xvii)

                           rimarki ġenerali inkluż Informazzjoni Supplementari Oħra (OSI), Informazzjoni Speċjali dwar is-Servizz (SSI) u informazzjoni dwar Talba għal Servizz Speċjali (SSR);

                           (xviii)

                           kwalunkwe data ta’ l-Ipproċessar Avvanzat tal-Passiġġieri (APP) jew ta’ l-Informazzjoni Avvanzata dwar il-Passiġġieri (API);

                           (xix)

                           il-bidliet kollha fl-istorja fid-data tal-PNR elenkati fin-numri (i) sa (xviii).

               10.

               Id-data tal-PNR xi drabi tkun tinkludi ċertu data sensittiva, jiġifieri data li tiżvela oriġini razzjali jew etnika, opinjonijiet politiċi, twemmin reliġjuż jew filosofiku, sħubija fi trejd unjon, u data dwar is-saħħa u l-ħajja sesswali (“data sensittiva derivata mill-UE”). Id-Dwana għandha tiffiltra tali data derivata mill-UE kollha u għandha tħassar tali data kollha mingħajr xi proċessar ulterjuri.

         Trasferiment ta’ data tal-PNR derivata mill-UE

               11.

               Id-Dwana għandha taħdem ma’ Trasportaturi bl-ajru individwali biex tiżgura li r-rekwiżiti għat-trasferiment ta’ data tal-PNR derivata mill-UE jkunu b’ġudizzju u proporzjonati, konsistenti mal-bżonn li tiġi żgurata l-puntwalità, ir-reqqa u l-kompletezza tad-data tal-PNR derivata mill-UE.
               Taħt ċirkostanzi normali, d-Dwana għandha teħtieġ trażmissjoni inizjali ta’ data tal-PNR derivata mill-UE 72 siegħa qabel it-tluq skedat u għandha teħtieġ massimu ta’ ħames trażmissjonijiet ta’ rutina ta’ data tal-PNR derivata mill-UE fir-rigward ta’ kwalunkwe titjira partikolari. Irrispettivament mill-qafas ta’ ħin ta’ 72 siegħa, id-Dwana tista’ barra minn hekk teħtieġ imbottaturi ad hoc fejn meħtieġ biex tassisti fir-risposta għal theddid speċifiku għal titjira, sett ta’ titjiriet, rotta jew ċirkostanzi oħra assoċjati ma’ l-għanijiet definiti fl-Artikolu 5(1) ta’ dan il-Ftehim. Fl-eżerċizzju ta’ din id-diskrezzjoni, id-Dwana ser taġixxi b’ġudizzju u b’mod proporzjonat.

         Iż-żamma tad-data

               12.

               Id-Dwana għandha żżomm id-data tal-PNR derivata mill-UE għal mhux aktar minn tliet snin u nofs mid-data ta’ meta tirċievi d-data tal-PNR mid-Dwana, wara dak iż-żmien id-data tista’ tiġi arkivjata għal sentejn oħra. Id-data tal-PNR arkivjata tista’ tiġi aċċessata biss fuq bażi ta’ każ b’każ għal għanijiet investigattivi.

               13.

               Minkejja l-paragrafu 12, l-ebda data tal-PNR derivata mill-UE anonimizzata mid-Dwana m’għandha għalfejn tiġi arkivjata, iżda fi kwalunkwe każ m’għandhiex tinżamm mid-Dwana jew aġenziji oħra għal aktar minn ħames snin u nofs mid-data ta’ meta tirċievi d-data tal-PNR mid-Dwana.

               14.

               Id-Dwana għandha tħassar id-data tal-PNR derivata mill-UE fit-tmiem ta’ dan il-perijodu, minbarra kif previst fil-paragrafu 15.

               15.

               Id-Data li tirrelata ma’ proċedimenti ġudizzjarji għaddejjin jew investigazzjoni kriminali tista’ tinżamm sakemm il-proċedimenti jew l-investigazzjonijiet jiġu konklużi. Il-kwistjoni taż-żamma tad-data ser tiġi kkunsidrata bħala parti mir-reviżjoni mmexxija taħt l-Artikolu 11 ta’ dan il-Ftehim.

         Aċċess u Rimedju
   Protezzjoni tal-Privatezza

               16.

               L-Att dwar il-Privatezza ta’ l-1988 (Cth) (Att dwar il-Privatezza) jirregola l-ġbir, l-użu, il-ħażna u l-iżvelar, is-sigurtà u l-aċċess u l-alterazzjoni ta’ informazzjoni personali miżmuma minn ħafna mid-dipartimenti u l-aġenziji tal-Gvern Awstraljan. Id-Dwana hija suġġetta għall-Att dwar il-Privatezza u hija meħtieġa tittratta d-data tal-PNR derivata mill-UE skond l-Att dwar il-Privatezza.

         Żvelar ta’ Data tal-PNR u Informazzjoni

               17.

               Id-data tal-PNR mogħtija minn jew f’isem individwu għandha tiġi żvelata lill-individwu fuq talba skond l-Att dwar il-Privatezza u l-Att dwar il-Libertà ta’ l-Informazzjoni ta’ l-1982 (Cth) (Att dwar l-FOI). Id-Dwana m’għandhiex tiżvela d-data tal-PNR lill-pubbliku, ħlief lis-suġġetti tad-data jew l-aġenti tagħhom skond il-liġi Awstraljana. It-talbiet għal aċċess għal informazzjoni personali li tinsab fid-data tal-PNR li ġiet provduta minn dak li qed jagħmel it-talba jistgħu jiġu ppreżentati lid-Dwana.

         Miżuri ta’ Protezzjoni tad-Data - L-Att dwar il-Privatezza ta’ l-1988 (Cth)

               18.

               Kwalunkwe informazzjoni personali miżmuma mid-Dwana li hija “informazzjoni personali” fis-sens ta’, u għall-għanijiet ta’, l-Att dwar il-Privatezza għandha tissodisfa r-rekwiżiti ta’ l-Att dwar il-Privatezza għall-protezzjoni ta’ tali informazzjoni. Id-Dwana għandha tittratta l-informazzjoni dwar il-PNR skond l-Att dwar il-Privatezza, b’mod partikolari f’relazzjoni mal-ġbir, l-użu, is-sigurtà, l-aċċess u l-alterazzjoni u l-iżvelar ta’ kwalunkwe tali data.

               19.

               L-ilmenti minn individwi dwar it-trattament tad-data tal-PNR tagħhom mid-Dwana jistgħu jsiru direttament lid-Dwana u mbagħad skond l-Att dwar il-Privatezza lill-Kummissarju għall-Privatezza.

         Miżuri ta’ Protezzjoni tad-Data - Verifiki ta’ Privatezza

               20.

               Il-Kummissarju għall-Privatezza indipendenti ta’ l-Awstralja jista’ jinvestiga l-konformità ta’ l-aġenziji ma’ l-Att dwar il-Privatezza, u jimmonitorja u jinvestiga l-livell li fih id-Dwana tikkonforma ma’ l-Att dwar il-Privatezza.

               21.

               Taħt l-Att dwar il-Privatezza, id-Dwana għamlet arranġamenti għall-Uffiċċju tal-Kummissarju għall-Privatezza biex iwettaq verifiki formali regolari ta’ l-aspetti kollha ta’ l-użu, it-trattar u l-linji politiċi u l-proċeduri ta’ l-aċċess għad-data tal-PNR derivata mill-UE. Barra minn hekk, id-Dwana għandha il-programm ta’ verifika intern tagħha dirett għall-iżgurar ta’ l-għola livelli ta’ protezzjoni ta’ l-informazzjoni dwar il-passiġġier u d-data tal-PNR derivata mill-UE.

         Miżuri ta’ Protezzjoni tad-Data - L-Att dwar il-Libertà ta’ l-Informazzjoni ta’ l-1982 (Cth)

               22.

               Id-Dwana hija suġġetta għall-Att dwar l-FOI li jeħtieġ lid-Dwana tirrilaxxa d-dokumenti lil kwalunkwe persuna li titlobhom, suġġett għall-eċċezzjonijiet u l-eżenzjonijiet fl-Att dwar l-FOI. L-Att dwar l-FOI jeħtieġ li d-deċiżjonijiet dwar l-eżenzjonijiet isiru fuq bażi ta’ każ b’każ. Hemm firxa ta’ eżenzjonijiet fl-Att dwar l-FOI għall-protezzjoni ta’ l-informazzjoni sensittiva mill-iżvelar, inkluż eżenzjonijiet ta’ dokumenti li jaffettwaw is-sigurtà nazzjonali, id-difiża, ir-relazzjonijiet internazzjonali, l-infurzar tal-liġi, il-protezzjoni tas-sigurtà pubblika u l-privatezza personali. Id-Dwana għandha tinforma lill-UE bi kwalunkwe deċiżjoni rigward l-iżvelar pubbliku tad-data tal-PNR derivata mill-UE taħt l-Att dwar l-FOI fi żmien xahar wara li tkun ittieħdet id-deċiżjoni.

               23.

               It-talbiet għar-rettifika tad-data tal-PNR miżmuma fid-database tad-Dwana jistgħu jsiru direttament lid-Dwana skond l-Att dwar l-FOI jew l-Add dwar il-Privatezza.

         Miżuri Oħra ta’ Protezzjoni – L-Att dwar l-Ombudsman ta’ l-1976 (Cth)

               24.

               Il-passiġġieri ta’ l-ajru għandhom id-dritt li jilmentaw lill-Ombudsman tal-Commonwealth dwar it-trattament tagħhom mid-Dwani waqt l-ipproċessar fuq il-fruntiera abbażi ta’ l-Att dwar l-Ombudsman ta’ l-1976 (Cth).

         Miżuri ta’ Sigurtà għad-Data tal-PNR tad-Dwana

               25.

               Id-Dwana għandu jkompli jkollha l-miżuri ta’ sigurtà għad-data li ġejjin:

                           (i)

                           l-aċċess għad-data tal-PNR għandu jkun ristrett għal numru limitat ta’ uffiċjali fidDwana, li huma speċifikament awtorizzati mill-Kap Uffiċjal Eżekuttiv tad-Dwana taħt l-Att dwar id-Dwana ta’ l-1901 (Cth) għall-għanijiet ta’ l-ipproċessar tad-data tal-PNR u

                           (ii)

                           għandu jkun hemm sistema ta’ sigurtà fiżika u elettronika komprensiva għad-data tal-PNR - jiġifieri sistema u netwerk kompjuterizzata li:

                                       (a)

                                       tiżola d-data tal-PNR ġejja mill-ambjent ġenerali tad-Dwana u li tkun separata mis-sistemi u n-netwerks ta’ l-IT tad-Dwana l-oħra kollha;

                                       (b)

                                       tkun tinsab f’żona sigura, b’aċċess limitat tad-Dwana fl-Awstalja; u

                                       (c)

                                       teħtieġ livell sigur u b’saffi differenti ta’ logins għall-aċċess tad-data tal-PNR.

         L-infurzar

               26.

               Miżuri ta’ infurzar amministrattivi, ċivili u kriminali, inkluż id-dritt ta’ kull suġġett tad-data li jkollu aċċess għal rimedju amministrattiv jew ġudizzjarju huma disponibbli taħt il-liġi Awstraljana għall-ksur tal-liġijiet u r-regoli Awstraljani dwar il-privatezza u żvelar ta’ informazzjoni mhux awtorizzat. Per eżempju, l-Att dwar ir-Reati ta’ l-1914 (Cth), l-Att dwar is-Servizz Pubbliku ta’ l-1999 (Cth), l-Att dwar l-Amministrazzjoni tad-Dwana ta’ l-1985 (Cth), l-Att dwar il-Pulizija Federali Awstaljana ta’ l-1979 (Cth) u l-kodiċi dixxipplinari interni ta’ l-aġenziji speċifikati fl-Iskeda annessa, jipprovdu pieni fil-każ ta’ ksur sa u inkluż priġunerija.

         Koperazzjoni

               27.

               Sabiex titrawwem il-koperazzjoni tal-pulizija u dik ġudizzjarja, id-Dwana għandha tinkoraġġixxi t-trasferiment ta’ informazzjoni analitika li ġejja mid-data tal-PNR direvata mill-awtoritajiet kompetenti tal-Gvern Awstraljan għall-awtoritajiet tal-pulizija u dawk ġudizzjarji ta’ Stati Membri ta’ l-UE konċernati u, fejn adatt, lill-Europol u l-Eurojust suġġett għall-valutazzjoni tal-Gvern Awstraljan ta’ l-adegwatezza tal-miżuri ta’ protezzjoni tad-data disponibbli fil-ġurisdizzjonijiet ta’ l-UE.

         Skeda għall-Anness
   Dawn li ġejjin huma elenkati fl-ordni alfabetiku, għall-għanijiet tal-paragrafu 2 ta’ dan l-Anness:

               1.

               Il-Kummissjoni Awstraljana għall-Kriminalità;

               2.

               Il-Pulizija Federali Awstraljana;

               3.

               L-Organizzazzjoni Awstraljana tat-Tagħrif Sigriet dwar is-Sigurtà;

               4.

               Id-Direttur tal-Commonwealth tal-Prosekuzzjonijiet Pubbliċi; u

               5.

               Id-Dipartiment ta’ l-Immigrazzjoni u ċ-Ċittadinanza.


title: 2011/194/UE: Deċiżjoni tal-Kunsill tas- 7 ta’ Marzu 2011 dwar il-konklużjoni ta’ Ftehim ta’ Ġinevra dwar il-Kummerċ tal-Banana bejn l-Unjoni Ewropea u l-Brażil, il-Kolombja, il-Kosta Rika, l-Ekwador, il-Gwatemala, il-Ħonduras, il-Messiku, in-Nikaragwa, il-Panama, il-Perù u l-Venezwela u ta’ Ftehim dwar il-Kummerċ tal-Banana bejn l-Unjoni Ewropea u l-Istati Uniti tal-Amerika

text:
               4.4.2011

               MT

               Il-Ġurnal Uffiċjali tal-Unjoni Ewropea

               L 88/66

         DEĊIŻJONI TAL-KUNSILL
   tas-7 ta’ Marzu 2011
   dwar il-konklużjoni ta’ Ftehim ta’ Ġinevra dwar il-Kummerċ tal-Banana bejn l-Unjoni Ewropea u l-Brażil, il-Kolombja, il-Kosta Rika, l-Ekwador, il-Gwatemala, il-Ħonduras, il-Messiku, in-Nikaragwa, il-Panama, il-Perù u l-Venezwela u ta’ Ftehim dwar il-Kummerċ tal-Banana bejn l-Unjoni Ewropea u l-Istati Uniti tal-Amerika
   (2011/194/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(6)(a) tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               F’konformità mad-Deċiżjoni tal-Kunsill 2010/314/UE (1), il-Ftehim ta’ Ġinevra dwar il-Kummerċ tal-Banana bejn l-Unjoni Ewropea u l-Brażil, il-Kolombja, il-Kosta Rika, l-Ekwador, il-Gwatemala, il-Ħonduras, il-Messiku, in-Nikaragwa, il-Panama, il-Perù u l-Venezwela u l-Ftehim dwar il-Kummerċ tal-Banana bejn l-Unjoni Ewropea u l-Istati Uniti tal-Amerika ġew iffirmati f’isem l-Unjoni fil-31.5.2010 u fit-8.6.2010, rispettivament soġġetti għall-konklużjoni tagħhom f’data iktar ’il quddiem.

               (2)

               Dawk iż-żewġ Ftehimiet għandhom jiġu approvati,

         ADOTTA DIN ID-DEĊIŻJONI:
   Artikolu 1
   Il-Ftehimiet li ġejjin huma b’dan approvati:

               (a)

               il-Ftehim ta’ Ġinevra dwar il-Kummerċ tal-Banana bejn l-Unjoni Ewropea u l-Brażil, il-Kolombja, il-Kosta Rika, l-Ekwador, il-Gwatemala, il-Ħonduras, il-Messiku, in-Nikaragwa, il-Panama, il-Perù u l-Venezwela (2) (il-“Ftehim ta’ Ġinevra”);

               (b)

               il-Ftehim dwar il-Kummerċ tal-Banana bejn l-Unjoni Ewropea u l-Istati Uniti tal-Amerika (3) (il-“Ftehim tal-UE/US”).

         Artikolu 2
   Il-President tal-Kunsill b’dan huwa awtorizzat li jinnomina l-persuni mogħtija s-setgħa jipproċedu, f’isem l-Unjoni, għan-notifika prevista fil-paragrafu 8(a) tal-Ftehim ta’ Ġinevra u fil-paragrafu 6 tal-Ftehim tal-UE/US, sabiex jesprimu l-kunsens tal-Unjoni li tintrabat b’dawk il-Ftehimiet.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-7 ta’ Marzu 2011.

            Għall-Kunsill

            Il-President

         CZOMBA S.

      (1)  ĠU L 141, 9.6.2010 p. 1.

      (2)  ĠU L 141, 9.6.2010, p. 3.

      (3)  ĠU L 141, 9.6.2010, p. 6.


title: Id-Deċiżjoni tal-Kunsill tat-22 ta' Diċembru 1994 dwar il-konklużjoni tat-Tieni Protokoll Addizzjonali tal-Ftehim Ewropew bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Bulgarija, min-naħa l-oħra, u tal-Ftehim Temporanju dwar il-kummerċ u affarijiet relatati mal-kummerċ bejn il-Komunità Ekonomika Ewropea u l-Komunità Ewropea tal-Faħam u l-Azzar, min-naħa l-waħda, u r-Repubblika tal-Bulgarija, min-naħa l-oħra

text:
Avviż Legali Importanti

|

31994D0981

Official Journal L 378 , 31/12/1994 P. 0001 - 0004 Finnish special edition: Chapter 11 Volume 37 P. 0290  Swedish special edition: Chapter 11 Volume 37 P. 0290

		Id-Deċiżjoni tal-Kunsilltat-22 ta' Diċembru 1994dwar il-konklużjoni tat-Tieni Protokoll Addizzjonali tal-Ftehim Ewropew bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Bulgarija, min-naħa l-oħra, u tal-Ftehim Temporanju dwar il-kummerċ u affarijiet relatati mal-kummerċ bejn il-Komunità Ekonomika Ewropea u l-Komunità Ewropea tal-Faħam u l-Azzar, min-naħa l-waħda, u r-Repubblika tal-Bulgarija, min-naħa l-oħra(94/981/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b'mod partikolari l-Artikolu 113 flimkien ma' l-ewwel sentenza ta' l-Artikolu 228(2) tiegħu,Wara li kkunsidra l-konklużjonijiet tal-Kunsill Ewropew li ntlaħqu f'Essen fid-9 u l-10 ta' Diċembru 1994,Wara li kkunsidra l-proposta tal-Kummissjoni,Billi l-Kummissjoni innegozjat f'isem il-Komunitajiet it-Tieni Protokoll Addizzjonali għall-Ftehim Temporanju [1] dwar il-kummerċ u affarijiet relatati miegħu u għall-Ftehim Ewropew mar-Repubblika tal-Bulgarija,Billi hu meħtieġ li jiġi approvat dan it-Tieni Protokoll Addizzjonali,IDDEĊIEDA DAN LI ĠEJ:Artikolu 1It-Tieni Protokoll Addizzjonali għall-Ftehim Ewropew bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Bulgarija min-naħa l-oħra, u għall-Ftehim Temporanju dwar il-kummerċ u affarijiet relatati miegħu bejn il-Komunità Ekonomika Ewropea u l-Komunità Ewropea dwar il-Faħam u l-Azzar, min-naħa l-waħda, u r-Repubblika tal-Bulgarija min-naħa l-oħra, hu hawnhekk approvat f'isem il-Komunità Ewropea.It-test tat-Tieni Protokoll Addizzjonali hu mehmuż ma' din id-Deċiżjoni.Artikolu 2Dispożizzjonijiet dwar l-applikazzjoni ta' l-Artikolu 3 tat-Tieni Protokoll Addizzjonali dwar prodotti agrikoli li jaqgħu taħt l-Anness II tat-Trattat u li jkunu suġġetti, fil-qafas ta' l-organizzazzjoni tas-suq komuni għal sistema ta' imposti, jew ta' dazji tad-dwana, u dwar prodotti li jaqgħu taħt il-kodiċijiet 07119040, 20031020 u 20031030 għandhom jiġu adottati skond il-proċedura prevista fl-Artikolu 26 tar-Regolament tal-Kunsill (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq tal-ħalib u prodotti tal-ħalib [2], jew fid-dispożizzjonijiet korrispondenti ta' Regolamenti oħra li jistabbilixxu organizzazzjoni komuni tas-swieq agrikoli.. Meta l-applikazzjoni tal-Ftehim titlob kooperazzjoni fil-qrib mal-Bulgarija, il-Kummissjoni tista' tieħu l-miżuri meħtieġa biex tiżgura din il-kooperazzjoni.Artikolu 3Il-President tal-Kunsill hu hawnhekk awtorizzat jinnomina persuna bis-setgħa li tiffirma t-Tieni Protokoll Addizzjonali f'isem il-Komunità Ewropea.Il-President tal-Kunsill għandu jagħti n-notifika prevista fl-Artikolu 8 tat-Tieni Protokoll Addizzjonali f'isem il-Komunità Ewropea.Magħmul fi Brussel, fit-22 ta' Diċembru 1994.Għall-KunsillIl-PresidentH. Seehofer[1] ĠU L 323, tat-23.12.1993, p. 2.[2] ĠU L 148, tat-28.6.1968, p. 13. Regolament kif l-aħħar emendat bir-Regolament (KE) Nru 1880/94 (ĠU L 197, tat-30.7.1994, p. 21).--------------------------------------------------


title: Deċiżjoni tal-Bord ta’ Tmexxija tal-Europol tal- 4 ta’ Ġunju 2009 dwar il-kundizzjonijiet relatati mal-ipproċessar ta’ dejta fuq il-bażi tal-Artikolu 10(4) tad-Deċiżjoni tal-Europol

text:
               29.12.2009

               MT

               Il-Ġurnal Uffiċjali tal-Unjoni Ewropea

               L 348/1

         DEĊIŻJONI TAL-BORD TA’ TMEXXIJA TAL-EUROPOL
   tal-4 ta’ Ġunju 2009
   dwar il-kundizzjonijiet relatati mal-ipproċessar ta’ dejta fuq il-bażi tal-Artikolu 10(4) tad-Deċiżjoni tal-Europol
   (2009/1010/ĠAI)
   IL-BORD TA’ TMEXXIJA TAL-EUROPOL,
   Wara li kkunsidra d-Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju tal-Pulizija Ewropea (1) (aktar ‘il quddiem imsejħa “d-Deċiżjoni tal-Europol”) u b’mod partikolari l-Artikolu 10(4) tagħha,
   Billi:

               (1)

               Hija r-responsabbiltà tal-Bord ta’ Tmexxija, li jaġixxi fuq proposta mid-Direttur u wara li jikkonsulta mal-Korp Konġunt ta’ Sorveljanza, li jiddetermina l-kundizzjonijiet relatati mal-ipproċessar ta’ dejta bil-għan li jiġi stabbilit jekk tali dejta hijiex rilevanti għall-kompiti tal-Europol u jekk din tistax tiġi nkluża f’waħda mis-sistemi tal-ipproċessar ta’ informazzjoni tiegħu, b’mod partikolari fir-rigward tal-aċċess u tal-użu tad-dejta, kif ukoll tal-limiti ta’ żmien għall-ħażna u t-tħassir tad-dejta.

               (2)

               Il-Bord ta’ Tmexxija, billi jadotta din id-Deċiżjoni, sejjer iqis il-prinċipji tal-Konvenzjoni tal-Kunsill tal-Ewropa għall-Protezzjoni tal-Individwi fir-rigward tal-Ipproċessar Awtomatiku tad-Dejta Personali tat-28 ta’ Jannar 1981 u tar-Rakkomandazzjoni Nru R(87)15 tal-Kumitat tal-Ministri tal-Kunsill tal-Ewropa tas-17 ta’ Settembru 1987 li tirregola l-użu ta’ dejta personal fis-settur tal-pulizija.

               (3)

               Id-Deċiżjoni tal-Bord ta’ Tmexxija sejra tiġi sottomessa lill-Kunsill għall-approvazzjoni,

         ADOTTA DIN ID-DEĊIŻJONI:
   Artikolu 1
   Definizzjonijiet
   Għall-għanijiet ta’ din id-Deċiżjoni:

               (a)

               “dejta personali” tfisser kwalunkwe informazzjoni relatata ma’ persuna fiżika identifikata jew identifikabbli: persuna identifikabbli hija persuna li tista’ tiġi identifikata, direttament jew indirettament, b’mod partikolari b’referenza għal numru ta’ identifikazzjoni jew għal fattur wieħed jew aktar li huwa jew huma speċifiċi għall-identità fiżika, fiżjoloġika, mentali, ekonomika, kulturali jew soċjali tagħha;

               (b)

               “ipproċessar ta’ dejta personali” tfisser kwalunkwe operazzjoni jew sett ta’ operazzjonijiet imwettqa fuq dejta personali, kemm jekk b’mezzi awtomatiċi kif ukoll jekk le, bħal ġbir, irrekordjar, organizzazzjoni, ħżin, adattament jew emendar, irkupru, konsultazzjoni, użu, żvelar permezz ta’ trasmissjoni, disseminazzjoni jew tagħmel disponibbli b’xi mezz ieħor, allinjament jew kombinazzjoni, imblukkar, tħassir jew qerda;

               (c)

               “sistemi tal-ipproċessar ta’ informazzjoni” tfisser is-Sistema ta’ Informazzjoni tal-Europol, il-fajls ta’ ħidma ta’ analiżi u sistemi oħrajn li jipproċessaw id-dejta personali, kif imsemmi fl-Artikolu 10(1) tad-Deċiżjoni tal-Europol;

               (d)

               “Is-Sistema ta’ Informazzjoni tal-Europol” tfisser is-sistema li hemm referenza għaliha fl-Artikolu 11(1) tad-Deċiżjoni tal-Europol;

               (e)

               “fajl ta’ ħidma tal-analiżi” tfisser fajl miftuħ għall-għanijiet ta’ analiżi, kif imsemmi fl-Artikolu 14 tad-Deċiżjoni tal-Europol;

               (f)

               “Korpi tal-UE” tfisser istituzzjonijiet, korpi, uffiċċji u aġenziji stabbiliti minn, jew fuq il-bażi tat-Trattat dwar l-Unjoni Ewropea u tat-Trattati li jistabbilixxu l-Komunitajiet Ewropej, kif imsemmi fl-Artikolu 22(1) tad-Deċiżjoni tal-Europol;

               (g)

               “partijiet terzi” tfisser Stati Terzi u organizzazzjonijiet kif imsemmija fl-Artikolu 23(1) tad-Deċiżjoni tal-Europol;

               (h)

               “persunal tal-Europol debitament awtorizzat” tfisser il-persunal tal-Europol maħtur mid-Direttur biex jipproċessa dejta personali b’mod konformi ma’ din id-Deċiżjoni.

         Artikolu 2
   Objettiv
   Din id-Deċiżjoni għandha tapplika għal dejta personali kkomunikata lill-Europol bil-għan li jiġi stabbilit jekk tali dejta hijiex rilevanti għall-kompiti tiegħu u jekk din tistax tiġi nkluża fis-sistemi tal-ipproċessar ta’ informazzjoni tiegħu, bl-eċċezzjoni ta’:

               (a)

               dejta personali li ddaħħlet fis-Sistema ta’ Informazzjoni tal-Europol skont l-Artikolu 13(1) tad-Deċiżjoni tal-Europol;

               (b)

               dejta personali offruta minn Stat Membru, minn korp tal-UE jew minn parti terza biex tiġi nkluża f’fajl ta’ ħidma ta’ analiżi speċifiku kif ukoll dejta personali li ddaħħlet f’fajl ta’ ħidma ta’ analiżi skont l-Artikolu 14 tad-Deċiżjoni tal-Europol;

               (c)

               dejta personali pprovduta lill-Europol biex tiġi nkluża f’sistema speċifika oħra li tipproċessa dejta personali kif imsemmi fl-aħħar sentenza tal-Artikolu 10(1) tad-Deċiżjoni tal-Europol.

         Artikolu 3
   Aċċess u użu
   1.   L-aċċess għad-dejta personali pproċessata mill-Europol skont din id-Deċiżjoni għandu jkun limitat għall-persunal tal-Europol debitament awtorizzat.
   2.   Mingħajr preġudizzju għall-Artikolu 17 tad-Deċiżjoni tal-Europol, id-dejta personali pproċessata mill-Europol skont din id-Deċiżjoni għandha tintuża biss bil-għan li jiġi stabbilit jekk tali dejta hijiex rilevanti għall-kompiti tal-Europol u jekk din tkunx tista’ tiġi nkluża fis-sistemi tal-ipproċessar tal-informazzjoni.
   3.   Fil-każijiet fejn l-Europol jiddetermina li l-dejta hija rilevanti għall-kompiti tiegħu u li din tista’ tiġi nkluża fis-Sistema ta’ Informazzjoni tal-Europol, l-Europol għandu jissuġġerixxi li l-Istati Membru li pprovda l-informazzjoni għandu jdaħħal id-dejta fis-Sistema ta’ Informazzjoni tal-Europol, skont l-Artikolu 13(1) tad-Deċiżjoni tal-Europol. Jekk l-Istat Membru ma jsegwix is-suġġeriment tal-Europol, għandu japplika l-Artikolu 5 ta’ din id-Deċiżjoni.
   Artikolu 4
   Regoli dwar il-protezzjoni tad-dejta personali u dwar is-sigurtà tad-dejta
   1.   L-Europol għandu, meta jipproċessa dejta personali skont din id-Deċiżjoni, jikkonforma mar-Regoli dwar il-protezzjoni tad-dejta personali u dwar is-sigurtà tad-dejta li huma stabbiliti fid-Deċiżjoni tal-Europol, b’mod partikolari l-Artikoli 18, 27, u 35 u r-regoli adottati fl-implimentazzjoni tagħha.
   2.   Fil-każ li l-Europol jiddeċiedi li jinkludi tali dejta fis-sistemi tal-ipproċessar tal-informazzjoni jew li jħassarha jew jeqridha, huwa għandu jinforma b’dan lill-Istat Membru, lill-Korp tal-UE jew lil parti terza fornituri.
   Artikolu 5
   Il-limitu ta’ żmien għall-ħażna ta’ dejta
   1.   Deċiżjoni dwar l-użu ta’ dejta personali b’mod konformi mal-Artikolu 3(2) għandha tittieħed malajr kemm jista’ jkun u fi kwalunkwe każ mhux aktar tard minn sitt xhur wara li tali dejta tkun ġiet irċevuta mill-Europol.
   2.   Fin-nuqqas ta’ tali deċiżjoni, mal-iskandenza tal-perijodu ta’ sitt xhur, id-dejta personali in kwistjoni għandha titħassar jew tinqered u l-Istat Membru, korp tal-UE jew parti terza li jkunu pprovduha għandhom jiġu infurmati b’dan.
   Artikolu 6
   Responsabbiltà
   L-Europol għandu jkun responsabbli għall-iżgurar tal-konformità mal-Artikoli 3, 4 u 5 ta’ din id-Deċiżjoni.
   Artikolu 7
   Dħul fis-seħħ
   Din id-deċiżjoni sejra tidħol fis-seħħ fl-istess jum tad-data ta’ applikazzjoni tad-Deċiżjoni tal-Europol.

      L-Aja, l-4 ta’ Ġunju 2009.
      Approvata mill-Kunsill fit-30 ta’ Novembru 2009.

            Il-President

         S. CLERTON

      (1)  ĠU L 121, 15.05.2009, p. 37.


title: 2014/28/UE: Deċiżjoni tal-Bank Ċentrali Ewropew tad- 29 ta’ Awwissu 2013 li tistabbilixxi l-mizuri meħtieġa għall-kontribuzzjoni għall-valur akkumulat tal-ekwità tal-Bank Ċentrali Ewropew u għall-aġġustament tal-klejms tal-banek ċentrali nazzjonali li huma ekwivalenti għall-assi ta’ rizerva barranija ittrasferiti (BĊE/2013/26)

text:
               21.1.2014

               MT

               Il-Ġurnal Uffiċjali tal-Unjoni Ewropea

               L 16/47

         DEĊIŻJONI TAL-BANK ĊENTRALI EWROPEW
   tad-29 ta’ Awwissu 2013
   li tistabbilixxi l-mizuri meħtieġa għall-kontribuzzjoni għall-valur akkumulat tal-ekwità tal-Bank Ċentrali Ewropew u għall-aġġustament tal-klejms tal-banek ċentrali nazzjonali li huma ekwivalenti għall-assi ta’ rizerva barranija ittrasferiti
   (BĊE/2013/26)
   (2014/28/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 30 tiegħu,
   Billi:

               (1)

               Id-Deċiżjoni BĊE/2013/28 tad-29 ta’ Awwissu 2013 dwar il-persentaġġ ta’ ishma tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (1) tipprovdi għall-aġġustament tal-iskema għas-sottoskrizzjoni tal-kapital tal-Bank Ċentrali Ewropew (BĊE) (minn hawn ‘il quddiem “skema tal-kapital”) skont l-Artikolu 29.3 tal-Istatut tas-Sistema Ewropea ta’ Banek Ċentrali u tal-Bank Ċentrali Ewropew, (minn hawn ‘il quddiem “l-Istatut tas-SEBĊ”) u tistabbilixxi, b’effett mill-1 ta’ Jannar 2014, il-ponderazzjoni ġdida assenjata lil kull bank ċentrali nazzjonali (BĊN) fl-iskema tal-kapital aġġustata (minn hawn ‘il quddiem “il-ponderazzjoni tal-iskema tal-kapital”).

               (2)

               L-aġġustamenti għall-ponderazzjoni tal-iskema tal-kapital u l-bidliet li jirriżultaw fl-ishma tal-BĊNi fil-kapital sottoskritt tal-BĊE jagħmlu neċessarju li jiġu aġġustati l-klejms li l-BĊE jkun ikkredita skont l-Artikolu 30.3 tal-Istatut tas-SEBĊ lill-BĊNi tal-Istati Membri li l-munita tagħhom hija l-euro (minn hawn ‘il quddiem il-“BĊNi taż-żona tal-euro”) u li huma ekwivalenti għall-kontribuzzjonijiet ta’ assi ta’ riżerva barranja minn BĊNi taż-żona tal-euro lill-BĊE (minn hawn ‘il quddiem il-“klejms”). Dawk il-BĊNi taż-żona tal-euro li l-klejms tagħhom jiżdiedu minħabba iż-żieda fil-ponderazzjoni tagħhom fl-iskema tal-kapital mill-1 ta’ Jannar 2014 għandhom għaldaqstant iwettqu trasferiment ta’ kumpens lill-BĊE, filwaqt li l-BĊE għandu jwettaq trasferiment ta’ kumpens lil dawk il-BĊNi taż-żona tal-euro li l-klejms tagħhom jonqsu minħabba tnaqqis fil-ponderazzjoni tagħhom fl-iskema tal-kapital.

               (3)

               Skont il-prinċipji ġenerali tal-ġust, tat-trattament ugwali u tal-protezzjoni tal-aspettattivi leġittimi li huma l-bażi tal-Istatut, dawk il-BĊNi taż-żona tal-euro li s-sehem relattiv tagħhom fil-valur akkumulat tal-ekwità tal-BĊE jiżdied minħabba l-aġġustamenti msemmija aktar ‘il fuq għandhom ukoll iwettqu trasferiment ta’ kumpens lil dawk il-BĊNi taż-żona tal-euro li jonqsulhom l-ishma relattivi tagħhom.

               (4)

               Il-ponderazzjoni rispettiva ta’ kull BĊN taż-żona tal-euro fl-iskema tal-kapital sal-31 ta’ Diċembru 2013 u b’effett mill-1 ta’ Jannar 2014 għandha tiġi espressa bħala persentaġġ tal-kapital totali tal-BĊE kif sottoskritt mill-BĊNi kollha traż-żona tal-euro bl-iskop li jiġi kkalkulat l-aġġustament tal-valur tas-sehem ta’ kull BĊN taż-żona tal-euro fil-valur akkumulat tal-ekwità tal-BĊE.

               (5)

               Bl-istess mod, hija meħtieġa l-adozzjoni ta’ deċiżjoni ġdida tal-BĊE li tirrevoka d-Deċiżjoni BĊE/2013/15 tal-21 ta’ Ġunju 2013 li tistabbilixxi l-mizuri meħtieġa għall-kontribuzzjoni għall-valur akkumulat tal-ekwità tal-BĊE u għall-aġġustament tal-klejms tal-banek ċentrali nazzjonali li huma ekwivalenti għall-assi ta’ rizerva barranija ttrasferiti (2), mingħajr preġudizzju għall-implimentazzjoni tar-rekwiżiti kollha fl-Artikolu 4 tad-Deċiżjoni BĊE/2013/15.

               (6)

               Skont l-Artikolu 1 tad-Deċiżjoni tal-Kunsill 2013/387/UE tad-9 ta’ Lulju 2013 dwar l-adozzjoni tal-euro fil-Latvja fl-1 ta’ Jannar 2014 (3), skont l-Artikolu 140(2) tat-Trattat dwar il-Funzjonament tal-Unjoni Ewropea, il-Latvja tissodisfa l-kundizzjonijiet neċessarji għall-adozzjoni tal-euro u d-deroga mogħtija lilha taħt l-Artikolu 4 tal-Att ta’ Adeżjoni tal-2003 (4) ser tiġi rrevokata b’effett mill-1 ta’ Jannar 2014,

         AdoTtA DIN ID-DEĊIŻJONI:
   Artikolu 1
   Definizzjonijiet
   Għall-finijiet ta’ din id-Deċiżjoni:

               (a)

               “valur akkumulat tal-ekwità” tfisser it-total tar-riżervi, kontijiet ta’ rivalutazzjoni u provvisti tal-BĊE ekwivalenti għal riżervi kif ikkalkulat mill-BĊE fil-31 ta’ Diċembru 2013. Ir-riżervi u dawk il-provvisti ekwivalenti għal riżervi jinkludu, mingħajr limitazzjoni għall-ġeneralità tal-“valur akkumulat tal-ekwità”, il-fond ta’ rierva ġenerali u l-provvista għar-rata ta’ kambju barrani, rata ta’ imgħax, riskji tal-kreditu u riskji tal-prezz tad-deheb;

               (b)

               “data tat-trasferiment” tfisser it-tieni jum ta’ negozju wara l-approvazzjoni mill-Kunsill Governattiv tal-kontijiet finanzjarji tal-BĊE għas-sena finanzjarja 2013.

         Artikolu 2
   Kontribuzzjoni għar-rizervi u l-provvisti tal-BĊE
   1.   Jekk is-sehem ta’ xi BĊN taż-żona tal-euro fil-valur akkumulat tal-ekwità jiżdied minħabba ż-żieda fil-ponderazzjoni tiegħu fl-iskema tal-kapital b’effett mill-1 ta’ Jannar 2014, dak il-BĊN taż-żona tal-euro jittrasferixxi l-ammont iddeterminat skont il-paragrafu 3 lill-BĊE fid-data tat-trasferiment.
   2.   Jekk is-sehem ta’ BĊN taż-żona tal-euro fil-valur akkumulat tal-ekwità jonqos minħabba t-tnaqqis fil-ponderazzjoni tiegħu fl-iskema tal-kapital b’effett mill-1 ta’ Jannar 2014, dak il-BĊN taż-żona tal-euro jirċievi l-ammont iddeterminat skont il-paragrafu 3 mingħand il-BĊE fid-data tat-trasferiment.
   3.   Fil-jum jew qabel il-jum li fih il-Kunsill Governattiv japprova l-kontijiet finanzjarji tal-BĊE għas-sena finanzjarja 2013, il-BĊE jikkalkula u jikkonferma lil kul BĊN ta-ona tal-euro jew l-ammont li għandu jiġi ttrasferit minn dak il-BĊN taż-żona tal-euro lill-BĊE fejn japplika l-paragrafu 1, jew l-ammont li dak il-BĊN taż-żona tal-euro jirċievi mill-BĊE fejn japplika l-paragrafu 2. Mingħajr ħsara għat-tqarrib, kull ammont li jrid jiġi ttrasferit jew riċevut jiġi kkalkolat permezz tal-multiplikazzjoni tal-valur akkumulat tal-ekwità bid-differenza assoluta bejn il-ponderazzjoni fl-iskema tal-kapital ta’ kull BĊN taż-żona tal-euro fil-31 ta’ Diċembru 2013 u l-ponderazzjoni tiegħu fl-iskema tal-kapital b’effett mill-1 ta’ Jannar 2014 bid-diviżjoni tar-riżultat b’100.
   4.   Kull ammont deskritt fil-paragrafu 3 għandu jkun dovut f’euro fl-1 ta’ Jannar 2014 iżda għandu jiġi ttrasferit b’mod effettiv fid-data tat-trasferiment.
   5.   Fid-data tat-trasferiment, kull BĊN taż-żona tal-euro jew il-BĊE li jkollu jittrasferixxi ammont skont il-paragrafu 1 jew il-paragrafu 2 għandu jittrasferixxi wkoll b’mod separat kull imgħax li jiddekorri matul il-perjodu mill-1 ta’ Jannar 2014 sad-data tat-trasferiment fuq kull wieħed mill-ammonti rispettivi dovuti minn dak il-BĊN taż-żona tal-euro u mill-BĊE. Dawk li jittrasferixxu u dawk li jirċievu dan l-imgħax għandhom ikunu l-istess bħal dawk li jittrasferixxu u dawk li jirċievu l-ammonti li fuqhom jiddekorri l-imgħax.
   6.   Jekk il-valur akkumulat tal-ekwità jkun ta’ anqas minn żero, għandu jsir saldu tal-ammonti li jkollhom jiġu ttrasferiti jew riċevuti skont il-paragrafu 3 u l-paragrafu 5 fid-direzzjonijiet opposti għal dawk speċifikati fil-paragrafu 3 u l-paragrafu 5.
   Artikolu 3
   Aġġustament tal-klejms ekwivalenti għall-assi ta’ riżerva barranija ttrasferiti
   1.   Billi l-aġġustament tal-klejms ekwivalenti għall-assi ta’ riżerva barranija ttrasferiti għal-Latvijas Bankas ser ikunu rregolati minn deċiżjoni separata tal-Kunsill Governattiv dwar il-ħlas tal-kapital, it-trasferiment ta’ assi ta’ riżerva barranija u kontribuzzjonijiet minn Latvijas Banka lir-riżervi u l-provvisti tal-Bank Ċentrali Ewropew, dan l-Artikolu jirregola l-aġġustament tal-klejms ekwivalenti għall-assi ta’ riżerva barranija ttrasferiti mill-BĊNi l-oħra taż-żona tal-euro.
   2.   Il-klejms tal-BĊNi taż-żona tal-euro għandhom jiġu aġġustati b’effett mill-1 ta’ Jannar 2014 skont il-ponderazzjonijiet aġġustati tagħhom fl-iskema tal-kapital. Il-valur tal-klejms tal-BĊNi taż-żona tal-euro b’effett mill-1 ta’ Jannar 2014 qed jintwera fit-tielet kolonna tat-tabella fl-Anness ta’ din id-Deċiżjoni.
   3.   Kull BĊN taż-żona tal-euro, bis-saħħa ta’ din id-dispozizzjoni u mingħajr il-ħtieġa ta’ xi formalità' jew att ieħor, jitqies li fl-1 ta’ Jannar 2014 ikun ittrasferixxa jew irċieva il-valur assolut tal-klejm (f’euro) imnizzel ħdejn ismu fir-raba’ kolonna tat-tabella fl-Anness ta’ din id-Deċizjoni, fejn “-” għandha tirreferi għal klejm li l-BĊN taż-żona tal-euro għandu jittrasferixxi lill-BĊE u “+” għal klejm li l-BĊE għandu jittrasferixxi lill-BĊN taż-żona tal-euro.
   4.   Fl-ewwel jum ta’ negozju tas-sistema Trans-European Automated Real-time Gross settlement Express Transfer (TARGET2) wara l-1 ta’ Jannar 2014, kull BĊN taż-żona tal-euro jittrasferixxi jew jirċievi l-valur assolut tal-ammont (f’euro) imniżżel ħdejn ismu fir-raba’ kolonna tat-tabella fl-Anness ta’ din id-Deċiżjoni, fejn “+” jirreferi għal ammont li l-BĊN taż-żona tal-euro jittrasferixxi lill-BĊE u “-” għal ammont li l-BĊE għandu jittrasferixxi lill-BĊN taż-żona tal-euro.
   5.   Fl-ewwel jum ta’ negozju tat-TARGET2 wara l-1 ta’ Jannar 2014, kull BĊN taż-żona tal-euro jew il-BĊE li jkollu jittrasferixxi ammont skont il-paragrafu 4 jew il-paragrafu 2 għandu jittrasferixxi wkoll b’mod separat kull imgħax li jiddekorri fuq l-ammont rispettiv dovut minn dak il-BĊN taż-żona tal-euro jew mill-BĊE matul il-perjodu mill-1 ta’ Jannar 2014 sad-data ta’ dan it-trasferiment. Dawk li jittrasferixxu u dawk li jirċievu dan l-imgħax għandhom ikunu l-istess bħal dawk li jittrasferixxu u dawk li jirċievu l-ammonti li fuqhom jiddekorri l-imgħax.
   Artikolu 4
   Dispożizzjonijiet ġenerali
   1.   L-imgħax li jiddekorri skont l-Artikolu 2(5) u l-Artikolu 3(5) jiġi kkalkulat ta’ kuljum, billi jintuża l-metodu ta’ kalkolazzjoni actual over-360-day, b’rata ekwivalenti għall-aħħar rata ta’ imgħax marġinali disponibbli użata mill-Eurosistema fis-sejħiet għall-offerti tagħha għal operazzjonijiet ta’ rifinanzjament ewlenin.
   2.   Kull trasferiment bis-saħħa tal-Artikolu 2(1), (2) u (5), l-Artikolu 3(4) u (5) iseħħ separatament permezz tat-TARGET2.
   3.   Il-BĊE u l-BĊNi taż-żona tal-euro li huma obbligati li jwettqu xi wieħed mit-trasferimenti msemmija fil-paragrafu 2 għandhom, fiż-żmien dovut, jagħtu l-istruzzjonijiet neċessarji sabiex dawn it-trasferimenti jitwettqu fil-ħin u kif għandu jkun.
   Artikolu 5
   Dħul fis-seħħ u revoka
   1.   Din id-Deċizjoni tidħol fis-seħħ fl-1 ta’ Jannar 2014.
   2.   Id-Deċiżjoni BĊE/2013/15 hija revokata b’effett mill-1 ta’ Jannar 2014. Madankollu, ir-revoka hija mingħajr ħsara għall-implimentazzjoni tar-rekwiiti kollha fl-Artikolu 4 tad-Deċijoni BĊE/2013/15.
   3.   Ir-referenzi għal Deċiżjoni BĊE/2013/15 għandhom jinftiehmu bħala referenzi għal din id-Deċiżjoni.

      Magħmul fi Frankfurt am Main, id-29 ta’ Awwissu 2013.

            Il-President tal-BĊE

         Mario DRAGHI

      (1)  Ara paġna 53 ta’ dan il-Ġurnal Uffiċjali.

      (2)  ĠU L 187, 6.7.2013, p. 9.

      (3)  ĠU L 195, 18.7.2013, p. 24.

      (4)  Att li jirrigwarda l-kondizzjonijiet ta l-adeżjoni tar-Repubblika Ċeka, ir-Repubblika tal-Estonja, ir- Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja u l-aġġustamenti għat-trattati li fuqhom hija stabbilita l-Unjoni Ewropea (ĠU L 236, 23.9.2003, p. 33).

      ANNESS

         KLEJMS EKWIVALENTI GĦALL-ASSI TA’ RIZERVA BARRANIJA TTRASFERITI LILL-BĊE

                  (f’EUR)

                  BĊN taż-żona tal-euro

                  Klejm ekwivalenti għall-assi ta’ riżerva barranija ttrasferiti lill-BĊE, fit-31 ta’ Diċembru 2013

                  Klejm ekwivalenti għall-assi ta’ riżerva barranija ttrasferiti lill-BĊE, mill-1 ta’ Jannar 2014

                  Ammont tat-trasferiment

                  Nationale Bank van België/Banque nationale de Belgique

                  1 401 024 414,99

                  1 435 910 942,87

                  34 886 527,88

                  Deutsche Bundesbank

                  10 871 789 515,48

                  10 429 623 057,57

                  – 442 166 457,91

                  Eesti Pank

                  103 152 856,50

                  111 729 610,86

                  8 576 754,36

                  Central Bank of Ireland

                  643 894 038,51

                  672 637 755,83

                  28 743 717,32

                  Bank of Greece

                  1 129 060 170,31

                  1 178 260 605,79

                  49 200 435,48

                  Banco de España

                  4 782 873 429,96

                  5 123 393 758,49

                  340 520 328,53

                  Banque de France

                  8 190 916 316,35

                  8 216 994 285,69

                  26 077 969,34

                  Banca d’Italia

                  7 218 961 423,55

                  7 134 236 998,72

                  –84 724 424,83

                  Central Bank of Cyprus

                  77 248 740,29

                  87 679 928,02

                  10 431 187,73

                  Latvijas Banka

                  0,00

                  163 479 892,24  (1)

                  163 479 892,24

                  Banque centrale du Lussemburgu

                  100 776 863,74

                  117 640 617,24

                  16 863 753,50

                  Bank Ċentrali ta’ Malta

                  36 798 912,29

                  37 552 275,85

                  753 363,56

                  De Nederlandsche Bank

                  2 298 512 217,57

                  2 320 070 005,55

                  21 557 787,98

                  Oesterreichische Nationalbank

                  1 122 511 702,45

                  1 137 636 924,67

                  15 125 222,22

                  Banco de Portugal

                  1 022 024 593,93

                  1 010 318 483,25

                  –11 706 110,68

                  Banka Slovenije

                  189 499 910,53

                  200 220 853,48

                  10 720 942,95

                  Národná banka Slovenska

                  398 761 126,72

                  447 671 806,99

                  48 910 680,27

                  Suomen Pankki

                  721 838 191,31

                  728 096 903,95

                  6 258 712,64

                  Total (2)

                  40 309 644 424,48

                  40 553 154 707,06

                  243 510 282,58

         (1)  Irid jiġi ttrasferit b’effett mid-dati stipulati fid-Deċiżjoni BĊE/2013/53 tal-31 ta’ Diċembru 2013 dwar il-ħlas fil-kapital, it-trasferiment ta’ assi ta’ riżerva barranija u kontribuzzjonijiet mil-Latvijas Banka lir-riżervi u l-provvisti tal-Bank Ċentrali Ewropew.

         (2)  Minħabba xi tqarrib, it-totali jistgħu ma jaqblux mas-somma tal-figuri kollha murija.